《九日同来峰慕杜登黑窑厂》
清代·蒋超伯

一上荒坛思渺然，苇丛云落菊丛鲜。蓬莱宫阙秋如画，杜曲桑麻碧似烟。

斜日收回骑月雨，方塘勒住出山泉。嗟予梦绕花村路，叶墓登高溯往年。

作者简介：清江苏江都人，字叔起。道光二十五年进士，授刑部主事，累擢江西道监察御史，有直声。同治间累官潮州知府，摄广州知府，署广东按察使。卒年五十五。有《爽鸠要录》、《通斋诗文集》等。